b'\n_START_ARTICLE_\nRichard Lack\n_START_PARAGRAPH_\nRichard Lack on yhdysvaltalainen taidemaalari. H\xc3\xa4n on entinen Atelier Lackin johtaja ja yksi amerikkalaisen 1900-luvun realismin johtavista hahmoista._NEWLINE_Richard Lack on yksi kaikkein taitavimmista Ives Gammellin oppilaista. H\xc3\xa4nen taideopintonsa alkoivat Minneapolis School of Artissa, mutta h\xc3\xa4nen kiinnostuksensa klassiseen traditioon johti h\xc3\xa4net pian Robert Hale Ives Gammellin ateljeehen, jossa h\xc3\xa4n opiskeli viisi vuotta Fenway Studiosissa Bostonissa 1950-1956. Ainoana keskeytyksen\xc3\xa4 kahden vuoden tauko Yhdysvaltain asevoimien palvelusjakson vuoksi. 1955 h\xc3\xa4n l\xc3\xa4hti opiskelemaan vanhojen mestarien tekniikoita, erityisesti Peter Paul Rubensin, jonka tyyli vetosi h\xc3\xa4neen niin tekniikoiltaan kuin tyylillisestikin._NEWLINE_1957 h\xc3\xa4n palasi Minneapolisiin vaimonsa Katherinen kanssa. Minneapolisista h\xc3\xa4n osti talon, jonne h\xc3\xa4n rakensi Leonardo Da Vincin muistikirjojen ohjeitten mukaisen studion. Siell\xc3\xa4 h\xc3\xa4n jatkoi asetelmien, muotokivien, genremaalausten, maisemien ja mielikuvituksellisten maalausten maalaamista, jotka perustuivat myytteihin, historiaan ja Carl Jungin psykologiaan. H\xc3\xa4n j\xc3\xa4i el\xc3\xa4kkeelle 1992 sairauden takia.\n_START_SECTION_\nTekniikka ja tyyli\n_START_PARAGRAPH_\nLack maalaa yleens\xc3\xa4 aina el\xc3\xa4v\xc3\xa4st\xc3\xa4 mallista, poikkeuksen h\xc3\xa4n tekee, jos malli ei kykene istumaan t\xc3\xa4ysi\xc3\xa4 sessioita muotokuvia teht\xc3\xa4ess\xc3\xa4. H\xc3\xa4nen t\xc3\xb6ist\xc3\xa4\xc3\xa4n noin kolmannes on muotokuvia. Lack toteaakin, ett\xc3\xa4 nykyajan muotokuvissa suurin vika on juuri se, ett\xc3\xa4 ne on maalattu valokuvista._NEWLINE_Suuremmissa t\xc3\xb6iss\xc3\xa4\xc3\xa4n h\xc3\xa4n yleens\xc3\xa4 aloittaa tekem\xc3\xa4ll\xc3\xa4 pieni\xc3\xa4 hiili- ja v\xc3\xa4riluonnoksia, ennen kuin siirtyy suurikokoisempaan ty\xc3\xb6h\xc3\xb6n. Pienemmiss\xc3\xa4 t\xc3\xb6iss\xc3\xa4 h\xc3\xa4n aloittaa suoraan luonnostelemalla ohuella maalilla ja pienell\xc3\xa4 pensselill\xc3\xa4 raakaa umbraa maalauspohjalle._NEWLINE_Kasvot ja k\xc3\xa4det h\xc3\xa4n maalaa usein suoraan mallista, mutta vaatteet h\xc3\xa4n tekee puisesta mallinukesta.\n_START_SECTION_\nAtelier Lack\n_START_PARAGRAPH_\nLack perusti oman ei voittoa tekev\xc3\xa4t koulunsa 1969, jossa h\xc3\xa4n opetti bostonilaisten impressionistien ja 1800-luvun ranskalaisten akatemioiden mukaan. Atelier Lack on ateljeetyyppinen koulu, jossa luentojen m\xc3\xa4\xc3\xa4r\xc3\xa4 on hyvin v\xc3\xa4h\xc3\xa4inen, p\xc3\xa4\xc3\xa4paino on el\xc3\xa4v\xc3\xa4nmallin, kipsipatsaitten ja asetelmien piirt\xc3\xa4misell\xc3\xa4 ja maalaamisella._NEWLINE_H\xc3\xa4nen menestyneimpiin oppilaisiinsa kuuluvat mm. Kurt Anderson, Juliette Aristides, Mark Balma, Peter Bougie, Lisa Bormann, Charles Cecil, Michael Chelich, Chris Cismesia, Paul DeLorenzo, Stephen Gjertson, Linda Glewwe, Daniel Graves, Geroge Herman, Daan Hoekstra, Gary Hoffman, Leesa Hoffman, Kalomas Dean, Brian Lewis, James Prohl, Peggy Rathman, Dale Redpath, Lois Rohmberg, Kirk Richards, James Robinson, Carl Joseph Samson, Bruno Surdo, Ana Van de Mark, Mark Walker ja Cyd Wicker.'